25.11.2014 Jurnalul Oficial al Uniunii Europene L 337/53 REGULAMENTUL (UE) NR. 1257/2014 AL COMISIEI din 24 noiembrie 2014 de modificare a Regulamentului (CE) nr. 2003/2003 al Parlamentului European şși al Consiliului privind îngrășămintele, în scopul adaptării anexelor I și IV (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 2003/2003 al Parlamentului European și al Consiliului din 13 octombrie 2003 privind îngrăşămintele (!), în special articolul 31 alineatele (1) și (3), întrucât: (1)  Sărurile de potasiu brute sunt materiale obținute din resurse naturale prin exploatare minieră. Pentru astfel de produse naturale, cerinţele referitoare la conținutul minim de nutrienți, prevăzute în rubrica 1 din tabelul A.3 din anexa I la Regulamentul (CE) nr. 2003/2003, au fost stabilite în conformitate cu bunele practici industriale. Totuşi, în cazul în care nivelul de potasiu din minereu este, în mod natural, în scădere, producătorii se confruntă cu dificultăți din ce în ce mai mari în a se conforma limitelor actuale, ceea ce amenință continuitatea livrării de îngrăşăminte obținute din săruri de potasiu brute destinate agricultorilor profesionişști. Prin urmare, aceste limite ar trebui să fie ușor reduse prin modificarea rubricii 1 din tabelul A.3 din anexa menționată pentru a permite producătorilor să continue comercializarea produsului cu mențiunea „îngrăşământ CE”. Această modificare ține cont de faptul că valorile-limită revizuite şi uşor reduse permit totuşi o fertilizare eficientă și, prin urmare, pot fi considerate progres tehnic în conformitate cu articolul 31 alineatul (3) din Regulamentul (CE) nr. 2003/2003. (2) 3,4-dimetil-1H-pirazol fosfatul (denumit în continuare „DMPP”) este un inhibitor de nitrificare care poate fi folosit împreună cu îngrășămintele comune pe bază de azot (solide sau lichide). DMPP reduce riscul pierderilor de azot în sol şi în atmosferă și, prin urmare, sporeşte eficiența utilizării azotului. (3 Amestecul de reacție între N-butil-triamidă tiofosforică și N-propil-triamidă tiofosforică (denumit în continuare „NBPT/NPPT”) este un inhibitor de urează. NBPT/NPPT reduce riscul pierderilor de azot sub formă de emisii de amoniac după aplicarea îngrăşămintelor care conțin uree și, prin urmare, sporeşte eficiența utilizării azotului. (4)  Pentru a fi accesibile la scară mai largă pentru agricultorii de pe întreg teritoriul Uniunii, DMPP și NBPT/NPPT ar trebui adăugate la lista inhibitorilor de nitrificare şi de urează autorizați din anexa I la Regulamentul (CE) nr. 2003/2003, în conformitate cu articolul 31 alineatul (1) din Regulamentul (CE) nr. 2003/2003. (5)  Îngrășămintele simple ureoformaldehidice solide sau lichide, precum și îngrăşămintele NPK, NP şi NK solide care conțin ureoformaldehidă sunt incluse ca tipuri de îngrășăminte în anexa I la Regulamentul (CE) nr. 2003/2003. Deşi condensatele ureoformaldehidice sunt stabile în soluție şi în suspensie, îngrăşămintele NPK, NP şi NK lichide care conțin ureoformaldehidă nu sunt încă incluse în anexa I la Regulamentul (CE) nr. 2003/2003 ca un tip de produs specific. Întrucât există un interes din ce în ce mai mare în comercializarea îngrăşămintelor NPK, NP şi NK lichide care conțin un anumit nivel de ureoformaldehidă ca sursă de azot, ureoformaldehida ar trebui permisă în prepararea îngrășămintelor NPK, NP și NK lichide. Prin urmare, șase noi denumiri de tip ar trebui să fie incluse în tabelul C.2 din anexa I la regulamentul menționat. (6)  Ca urmare a includerii DMPP şi NBPT/NPPT în anexa I la Regulamentul (CE) nr. 2003/2003, metodele de analiză care trebuie aplicate pentru controlul oficial al îngrăşămintelor respective ar trebui incluse în anexa IV la regula- mentul menționat. (7) Prin urmare, Regulamentul (CE) nr. 2003/2003 ar trebui modificat în consecință. (8) Pentru a se asigura faptul că metoda de analiză a NBPT/NPPT, care este în prezent în curs de validare, este publi- cată de către Comitetul European de Standardizare înainte de adăugarea NBPT/NPPT în anexa I la Regulamentul (CE) nr. 2003/2003 și a noii metode analitice pentru tipul respectiv de îngrășământ în anexa IV la regulament, ar trebui ca aplicarea acestor modificări să fie amânată. (9)  Măsurile prevăzute de prezentul regulament sunt conforme cu avizul comitetului instituit în terneiul articolului 32 din Regulamentul (CE) nr. 2003/2003, () JOL304,21.11.2003,p.1.